English: Thank you for the series of comments and questions. I'll just stick to dealing with the questions. Your question about psychological therapies - I indicated in my statement and partially in answer to Rhun ap Iorwerth and his series of questions, of course, that the money we're talking about is going to be largely invested in staff to provide the therapies, and that's the point about how we want to see improvement in the quality of care and in waiting times themselves as well. We know there's a need for expanded capacity. And at the same time, though, not just by expanding the capacity we have, we need to look - and this is part of the question in CAMHS as well - and also make sure that the right pathway exists so that people who don't need that specialist care have an appropriate form of care in another part of the system, so that means that people who really do need access to specialist therapeutic support can and will receive it. It's also why we've changed our waiting time standards. Our waiting times standards are now tougher than in other parts of the UK. We've halved the time it takes to get to actually see someone to have an assessment, and then the time it takes to actually start a therapeutic intervention as well. So, we're actually moving to have a more demanding system, recognising that access to therapy when somebody needs it is often more important and, actually, you often get a better result the earlier that access is provided, which is why we are making the significant investment that I've already outlined. On out-of-area placements for children, we're very clear we've got an ambition to see the number of placements - not just for children, but also for adults, too, but you asked specifically about children - improve, so we need to make less use of these residential placements for children. We want to see more and more of that care provided in a local setting, in a community setting, and, often, the outcomes will be better. It's really if someone has very particular high-level needs that they would need an out-of-area placement, and that'll be part of the work we need to do, to understand who really needs to have that placement and then to make sure an appropriate place is available for them. And sometimes that may not be in Wales - that may be the right thing for that person to do, but that is not the preferred option that we've set out or that services recognise they would want to have. On your points about the well-being bond and social prescribing, the Minister for public health and I will provide Members with more details as we've more data to provide you, and in particular, on the well-being bond, what that could look like, what it will mean for communities, and, on social prescribing, too, it goes across both of our responsibilities, because there is a lot to this that is about public health and how we get people active and engaged and recognising that a lot of this is about a person's general sense of well-being, and social prescribing can help that and really help physical health outcomes, too. There is real interest in this from the GP community right across Wales, and Dr Richard Lewis, once of the BMA, who is now the national clinical lead for primary care, is leading a piece of work on this, and I'm really optimistic about not just people buying into the idea, but then buying into a, hopefully, more simplified way to understand what social prescribing is and how to make that real for individual citizens and GPs themselves. And, finally, on Time to Change Wales, it enjoys cross-party support. We've continued to fund it. We'll review the delivery of Time to Change Wales, what we've achieved, and we'll then look at what we do next, because the campaign to end stigma and discrimination against people with mental health - we've made real strides on a cross-basis in Wales that we can be proud of, but no-one should pretend that this is completed. There's still more for us to do, so we'll continue to need to engage with both the third sector and the wider public about what we still need to do to change the narrative on mental health that is a normal part of everyday life.
Welsh: Diolch i chi am y gyfres o sylwadau a chwestiynau. Byddaf yn cadw at ymdrin â'r cwestiynau. Mae eich cwestiwn am therapïau seicolegol - nodais yn fy natganiad ac yn rhannol wrth ateb Rhun ap Iorwerth a'i gyfres o gwestiynau, wrth gwrs, fod yr arian yr ydym yn sôn amdano yn mynd i gael ei fuddsoddi yn bennaf mewn staff i ddarparu'r therapïau, a dyna'r pwynt ynglŷn â sut yr ydym yn dymuno gweld gwelliant yn ansawdd y gofal ac yn yr amseroedd aros eu hunain hefyd. Rydym yn gwybod bod angen mwy o gapasiti. Ac ar yr un pryd, fodd bynnag, nid yn unig drwy ehangu'r capasiti sydd gennym, mae angen i ni edrych - ac mae hyn yn rhan o'r cwestiwn yn CAMHS yn ogystal - a hefyd gwneud yn siŵr bod y llwybr cywir yn bodoli fel bod gan y bobl nad ydynt angen y gofal arbenigol hwnnw ffurf briodol o ofal mewn rhan arall o'r system, fel bod hynny'n golygu y gall ac y bydd pobl sydd wir angen mynediad at gymorth therapiwtig arbenigol yn ei dderbyn. Dyma pam hefyd yr ydym wedi newid safonau ein hamseroedd aros. Mae ein safonau amseroedd aros bellach yn llymach nag mewn rhannau eraill o'r DU. Rydym wedi haneru'r amser y mae'n ei gymryd mewn gwirionedd i gael gweld rhywun i gael asesiad, ac yna'r amser y mae'n ei gymryd i ddechrau ymyrraeth therapiwtig hefyd. Felly, rydym mewn gwirionedd yn symud i gael system fwy heriol, gan gydnabod bod cael gafael ar therapi pan fo rhywun angen hynny, yn aml yn fwy pwysig ac, mewn gwirionedd, rydych yn aml yn cael gwell canlyniad y cynharaf y bydd y mynediad hwnnw yn cael ei ddarparu, a dyna pam yr ydym yn gwneud y buddsoddiad sylweddol yr wyf wedi'i amlinellu eisoes. O ran lleoliadau y tu allan i'r ardal ar gyfer plant, rydym yn glir iawn bod gennym uchelgais i weld nifer y lleoliadau - nid yn unig ar gyfer plant ond hefyd ar gyfer oedolion, yn ogystal, ond roeddech yn gofyn yn benodol am blant - yn gwella, felly mae angen i ni wneud llai o ddefnydd o'r lleoliadau preswyl hyn i blant. Rydym eisiau gweld mwy a mwy o'r gofal hwnnw'n cael ei ddarparu mewn lleoliad lleol, mewn lleoliad cymunedol, ac, yn aml, bydd y canlyniadau yn well. Mae mewn gwirionedd yn fater o pan fo gan rywun anghenion lefel uchel penodol iawn yn golygu y byddent angen lleoliad y tu allan i'r ardal, a bydd hynny'n rhan o'r gwaith y mae angen i ni ei wneud, er mwyn deall pwy sydd angen cael y lleoliad hwnnw mewn gwirionedd ac wedyn gwneud yn siŵr bod lle addas ar gael ar eu cyfer. Ac weithiau efallai na fydd hwnnw yng Nghymru - gall hynny fod y peth iawn i'r person hwnnw ei wneud, ond nid dyna'r dewis a ffefrir gennym ni nac yr un y mae gwasanaethau yn ei gydnabod y byddent yn dymuno ei gael. O ran eich pwyntiau am y bond lles a rhagnodi cymdeithasol, bydd y Gweinidog iechyd y cyhoedd a minnau yn rhoi mwy o fanylion i Aelodau pan fydd gennym fwy o ddata i'w rhoi i chi, ac yn arbennig, ar y bond lles, sut y gallai hwnnw edrych, yr hyn y bydd yn ei olygu i gymunedau, ac, o ran rhagnodi cymdeithasol, hefyd, mae'n mynd ar draws cyfrifoldebau'r ddau ohonom, oherwydd mae llawer o hyn sy'n ymwneud ag iechyd y cyhoedd a sut yr ydym yn cael pobl i fod yn egniol ac i ymgysylltu, a chydnabod bod llawer o hyn yn ymwneud ag ymdeimlad cyffredinol unigolyn o les, a gall rhagnodi cymdeithasol helpu hynny a helpu canlyniadau iechyd corfforol hefyd, mewn gwirionedd. Mae gan y gymuned meddygon teulu ledled Cymru diddordeb gwirioneddol yn hyn, ac mae Dr Richard Lewis, gynt o'r BMA, sydd bellach yn arweinydd clinigol cenedlaethol ar gyfer gofal sylfaenol, yn arwain darn o waith ar hyn, ac rwy'n wirioneddol ffyddiog y bydd pobl nid yn unig yn cytuno â'r syniad, ond wedyn yn cytuno, gobeithio, â ffordd symlach o ddeall beth yw rhagnodi cymdeithasol a sut i wireddu hynny i ddinasyddion unigol a'r meddygon teulu eu hunain. Ac, yn olaf, ynghylch Amser i Newid Cymru, mae'n mwynhau cefnogaeth drawsbleidiol. Rydym wedi parhau i'w ariannu. Byddwn yn adolygu cyflwyno Amser i Newid Cymru, yr hyn yr ydym wedi'i gyflawni, a byddwn wedyn yn edrych ar yr hyn y byddwn yn ei wneud nesaf, gan fod yr ymgyrch i roi terfyn ar stigma a gwahaniaethu yn erbyn pobl ag iechyd meddwl - rydym wedi gwneud camau gwirioneddol ar sail drawsbleidiol yng Nghymru y gallwn fod yn falch ohonynt, ond ni ddylai neb gymryd arno bod hyn wedi ei gwblhau. Mae mwy i ni ei wneud o hyd, felly byddwn yn parhau i fod angen ymgysylltu â'r trydydd sector a'r cyhoedd yn gyffredinol am yr hyn y mae angen i ni ei wneud i newid y naratif ar iechyd meddwl sydd yn rhan arferol o fywyd bob dydd.